ئه‌و وه‌پرسه‌ ئه‌را(شه‌فه‌ق نيوز)وت: په‌لاماره‌يل فريه‌ى هاوپه‌يمان ناوده‌وڵه‌تى و بوردمانه‌يل هيز پێشمه‌رگه‌ى كورد ئه‌را بان بنگه‌يل ريكخرياگ داعش له‌ هامارى نه‌ينه‌وا حاڵ په‌لاماره‌يل ئه‌و ريكخرياگه‌ هاورده‌سه‌ ته‌نگ و ناچارى كردگه‌ خوه‌ى بكيشێده‌و وه‌ره‌و ناوچه‌يل تر شار موسڵ.
جى باسه‌، هه‌مان سه‌رچه‌وه‌ باس له‌وه‌يش كرد ك زوورم باڵه‌خانه‌يل له‌ قه‌زاى به‌عشيقه‌ و به‌رتڵه‌و محه‌له‌بيه‌ و نه‌مروود و ديبكه‌ خاليه‌ له‌ وجوود چه‌كدارى و يه‌يش ده‌رخست ك جه‌نگ ئازادكردن ناوچه‌يل هامارى نه‌ينه‌وا ته‌نيا مه‌سه‌له‌ى وه‌خته‌ نه‌ك چشتيگ تر.
